
Nr. AT-714
ŠAKIŲ RAJONO SAVIVALDYBĖS socialinės  PARAMOS TEIKIMO KOMISIJOS 

NUOSTATAI

i. bendrosios nuostatos


1. Šie nuostatai reglamentuoja Socialinės paramos teikimo komisijos (toliau - Komisijos) uždavinius, funkcijas, teises, pareigas bei darbo organizavimo tvarką.


2. Komisija savo veikloje vadovaujasi Lietuvos Respublikos įstatymais bei kitais teisės aktais, savivaldybės tarybos sprendimais, direktoriaus įsakymais, taip pat šiais nuostatais.


3. Komisijos darbas grindžiamas kolegialiu klausimų svarstymu, teisėtumo ir viešumo principais. Komisija sudaroma savivaldybės administracijos direktoriaus įsakymu.


4. Komisija užtikrina šeimų (vienų gyvenančių asmenų) pateiktos informacijos konfidencialumą.
II. KOMISIJOS UŽDAVINIAI IR FUNKCIJOS


5. Pagrindinis Komisijos uždavinys – Šakių rajono savivaldybės gyventojų (toliau - Gyventojų) prašymų dėl socialinės paramos skyrimo įvairiomis piniginėmis ir nepiniginėmis formomis svarstymas.


6. Komisija, vykdydama jai pavestą uždavinį, atlieka šias funkcijas:


6.1. svarsto pateiktus gyventojų prašymus dėl socialinių pašalpų skyrimo išimties tvarka;


6.2. nagrinėja pateiktus gyventojų prašymus dėl kompensacijų už būsto šildymo išlaidų, išlaidų šaltam vandeniui ir nuotekoms, bei  išlaidų karštam vandeniui išimties tvarka skyrimo;


6.3. svarsto pateiktus gyventojų prašymus vienkartinei paramai gauti;


6.4. svarsto skundus, prašymus materialinei paramai gauti, persiųstus iš kitų institucijų;


6.5. nagrinėja ir kitus su socialine parama susijusius klausimus, teikia pasiūlymus tarybai, merui, administracijos direktoriui.

III. KOMISIJOS TEISĖS IR PAREIGOS


7. Komisija, vykdydama savo funkcijas, turi teisę:

                 7.1. gauti iš administracijos padalinių bei pavaldžių įstaigų reikiamą papildomą informaciją, reikalingą komisijos darbui vykdyti;
                 7.2. rekomenduoti neskirti socialinės paramos, atsižvelgdama į duomenis, pateiktus buities tyrimo akte, komisijos narių išvadas apie paramos gavėją, pareiškėjams pateikus klaidingus duomenis apie save, radus kitą alternatyvų problemos sprendimo būdą;

                 7.3. piniginę paramą rekomenduoti skirti rizikos šeimoms nustatyta tvarka, kai šeima priklauso socialinės rizikos grupei, piktnaudžiauja alkoholiu, kai pinigai gali būti naudojami ne pagal paskirtį;

                 7.4. prašymų svarstymą atidėti kitam posėdžiui, reikiamiems dokumentams ir faktams papildyti;

                 7.5. pagal poreikį į Komisijos posėdžius kviesti savivaldybės padalinių vadovus, atsakingus darbuotojus, kitų įstaigų ir įmonių dirbančiuosius, pačius pareiškėjus;

                7.6. vykti pas pareiškėją ir  pareikšti savo išvadas.

                8. Komisija privalo:

                8.1. vykdyti šiuose nuostatuose iškeltus uždavinius ir atlikti jai pavestas funkcijas;

                8.2. atliekant jai pavestas funkcijas laikytis Lietuvos  įstatymų bei kitų teisės aktų.

IV. KOMISIJOS DARBO ORGANIZAVIMAS
                9. Pagrindinė Komisijos darbo forma yra posėdis.

               10. Posėdžiams vadovauja Komisijos pirmininkas, o jam nesant, pirmininko pareigas laikinai eina vienas iš tos pačios komisijos narių, už kurį balsuoja daugiau nei pusė komisijos narių.

               11. Komisijos posėdyje priimami sprendimai, kurie yra rekomendacinio pobūdžio savivaldybės administracijos direktoriui arba savivaldybės tarybai.

               12. Komisijos posėdyje priimti sprendimai patvirtinami savivaldybės administracijos direktoriaus įsakymu arba savivaldybės tarybos sprendimu.

               13. Komisijos posėdžiai vyksta vieną kartą per mėnesį, esant būtinumui - dažniau.

               14. Komisijos posėdžiai yra teisėti, jeigu juose dalyvauja daugiau kaip pusė jos narių.

               15. Komisija priima sprendimus dalyvaujančių posėdyje jos narių balsų dauguma. Esant vienodam balsų skaičiui, lemiamą balsą turi komisijos pirmininkas.

               16. Posėdžio metu rašoma posėdžio protokolas. Protokolą pasirašo Komisijos pirmininkas ir sekretorius.

                17. Komisijos sekretorius:

                17.1. kviečia Komisijos narius į posėdžius;

                17.2. kviečia dalyvauti Komisijos posėdžiuose reikalingus kitus asmenis;

               17.3. protokoluoja komisijos posėdžius.

             18. Komisijos posėdžiui parengtus prašymus su reikalingais dokumentais pateikia ir sprendimų projektus savivaldybės administracijos direktoriui bei savivaldybės tarybai rengia savivaldybės administracijos Socialinės paramos skyriaus specialistai pagal jų pareigybės aprašyme nurodytas seniūnijas.

             19. Komisijai priėmus neigiamą ar pasiūlius kitokį problemos sprendimo būdą, pareiškėjas per 10 kalendorinių dienų nuo įvykusio posėdžio apie tai informuojamas raštu (pridedamas savivaldybės administracijos direktoriaus įsakymas, lydraštį pasirašo Komisijos pirmininkas).

             20. Asmuo turi teisę administracijos direktoriaus įsakymą ar tarybos sprendimą dėl paramos skyrimo ar neskyrimo apskųsti Lietuvos Respublikos administracinių bylų teisenos įstatymo nustatyta tvarka.

____________________________
